Ribe Stifts Adresseaviser, 1844-11-08
Følgende forhandledes: 1) Formanden bemærkede, at Komittee-Betænkningen over Lovudkastet angaaende skadeligt Vands Afledning var, efterat have cirkuleret og antaget af Pluraliteten indsendt til Rentekamret, der havde forlangt Betænkningen indsendt inden Mai Maaneds Udgang. 2) En Skrivelse fra det Kongel. danske Kancelli af 11. Mai blev fremlagt, indeholdende Resolution paa den under Nr. 9 i forrige Møde omhandlede Sag, angaaende at §42 Nr. 4 i Fattiganordningen for Hertugdømmerne skulde bringes til Anvendelse i Kongeriget, hvilket Kollegiet ikke havde fundet sig foranlediget til at gaae ind paa. 3) En Skrivelse fra det Kongl. Rentekammer af 1. Juni blev fremlagt, indeholdende, at Grundforbedringen af 2 Mile af Hovedlandeveien norden for Varde ikke kan skee førend i Aarene 1846 eller 47, medens Amtsraadet efter Nr. 10 i forrige Møde havde andraget paa, at dette Arbeide maatte paabegyndes i 1845 eller 46. 4) J Skrivelse af 21 Mai har Rentekamret forlangt Betænkning over et indkommet Forslag til en Lovbestemmelse og bredfælgede Hjul paa de Fragt vogne, der passere Hovedlandeveiene og en bestemt Sporvidde for disse Vogne. Til at afgive denne Betænkning valgte Raadet en Komittee, bestaaende af Formanden, Grev Schack, Proprietær Fabricius og Gaardeier L. Petersen, der lovede til næste Møde at fremlægge Betænkningen. 5) Fra Sogneforstanderskabet i Jernved var indkommet et fornyet Andragende om Forening af den specielle og den almindelige Skolekasse, hvilken Sags Afgjørelse blev udsat til næste Aar. 6) Den efter Nr. 21 i forrige Møde forlangte Erklæring fra Kommunalbestyrelsen i Ribe angaaende Dyrlæge Grøns Andragende, var indkommen, og overdrog Raadet derefter Formanden at indgaae med Forestilling til Rentekamret om, at Dyrlægen erholder et Tilskud af Repartitionsfondet, hvorved dog Medlem J. Nielsen bemærkede, at den Løn Dyrlægen i Varde faaer, tilveiebringes ved frivilligt Sammenskud, af Kjøbstaden og Landmændene, da en Dyrlæge ikke paa anden Maade kunde faaes. 7) Fra Sogneforstanderskabet for Vorbasse og Heinsvig var indkommen Besværing over den Byrde, der paahviler Sognene ved Vedligeholdelsen af en Drivtsvei, der i 1835 blev anlagt gjennem Ribe Amt fra Sønderomme til Foldingbro over Grindsted, Heinsvig, Vorbasse og Lindknud Sognes Marker. Veien, som aarlig passeres af henved 5000 Kreature, gaaer for en Deel over tør sandet Jordbund og lider derfor paa flere Steder af Sandflugt, der, skjønt uskadelig for de omliggende Jorder, dog ødelægger Veien. Medlem L. Petersen blev det overdraget i Forening med en Veibetjent at undersøge Veien, for at Sagen i næste Møde kunde komme til endelig Forhandling. 8) Fra Eieren af Munkgaard i Seem Sogn, var indkommet Andragende om Forurettelse ved Taxation over den ham tilføiede Skade ved Gruusgravning med videre, i Aarene 1840 til 42. Den af Birkedommeren og Veibetjent Tronier afgivne Betænkning blev ligeledes fremlagt, og efter hvad der heri findes oplyst fandt Amtsraadet ingen Anledning til at tilstaae Klageren videre Erstatning end den, der ved Taxation er ham givet. 9) Eieren af Alslev Mølle har indgivet Andragende om at erholde en Godtgjørelse af 25 Rbd. fordi Passagen i 1843, da Veien mellem Varde og Hjerting blev chausseret, henvistes til Heden fra Sod berg Kro over en ved Møllen værende Træbro og over Dæmningen ved Mølledammen.